Aquesta fitxa està dedicada a la normativa que regula l'ús del diferents productes per a la neteja i desinfecció dels allotjaments, recintes, equips i utensilis en la producció ramadera ecològica.
Es tracta d'un recull dels principals punts que les persones ramaderes han de conèixer respecte a la utilització de productes per a la neteja i desinfecció en l'àmbit ramader, com són els biocides, i de les condicions per a l'aplicació d'aquests.
Aquesta fitxa tècnica, els autors de la qual són Carmelo Garcia Romero i Lluís Vila Camps, centra les bases de la prevenció sanitària en ramaderia ecològica.
Entre altres coses, la fitxa inclou recomanacions pràctiques en el maneig de l'agrosistema, del pasturatge i de l'alimentació del bestiar, de la reproducció, del benestar animal i indicacions sobre el maneig higiènic i sanitari del ramat.
Així mateix, també es proposen alguns remeis homeopàtics i fitoterapèutics utilitzables en ramaderia ecològica.
Aquesta fitxa tècnica, dedicada al control de les mosques als estables en explotacions ecològiques, és una traducció adaptada i actualitzada del dossier Contrôle des mouches des étables, elaborada pel Service Romand de Vulgarisation Agricole (Agridea, Lausanne), el CFPPA Montmorot i el Research Institute of Organic Agriculture (FiBL, Switzerland).
La fitxa inclou informació sobre com combatre, d'un forma integral, una plaga tan estesa a les explotacions ramaderes com són la mosca domèstica ( Musca domestica ) i la mosca picadora ( Stomoxys calcitrans ).
Per aquest motiu, s'explica el cicle de vida de les mosques, la importància de la higiene de l'estable i el sanejament dels llocs de cria, com fer un monitoratge i seguiment de la plaga, quins són els enemics naturals d'aquests insectes i quins productes hi ha registrats per ser utilitzats en aquest entorn i que estiguin permesos per la normativa europea de la producció agrària ecològica.
En aquest document, publicat per la revista d'informació veterinària del Consejo General de Colegios Veterinarios de España a l'octubre de 2006, hi trobareu informació sobre un assaig desenvolupat per Ander Bidarte Iturri, Carmelo García Romero i J.F. Irazabal Cenigaonaindia sobre l'ús de la homeopatia veterinària en el control de malalties parasitàries en remugants ecològics.
L'experiència es va portar a terme a Bizkaia, en una explotació ramadera mixta de vacum i oví, en règim de llibertat i on s'utilitzaven únicament medicaments homeopàtics.
Descàrrega del document, en format pdf:
Un factor diferencial entre la ramaderia ecològica i la cria convencional és la gestió sanitària.
En ramaderia ecològica, aquesta es basa en programes de medicina preventiva i control de patologies mitjançant procediments no químics.
Carmelo García Romero, publicat a la revista de difusió veterinària Albeitar (no95 de maig de 2006), es realitza un exhaustiu repàs a les mesures i tractaments naturals que requereix aquest tipus de producció, per tal de garantir la salut dels ramats i la seguretat alimentària.
Aquest article, elaborat per Carmelo García Romero i Andrés Bidarte Iturri, ambdós doctors en Veterinària, fa un repàs dels conceptes més importants de la sanitat animal en ramaderia ecològica.
D'aquesta manera, centra els fonaments i principis de la gestió sanitària ecològica i descriu diverses mesures agro-bio-zootècniques del maneig sanitari del bestiar.
Desàrrega de l'article, en format pdf:
En aquest article, publicat per la revista Ganadería del mes de juliol de 2004, es posa de manifesta l'importància de l'aigua pel control de diverses patologies del bestiar.
Així mateix, també es concreten els paràmetres objectius que determinen la qualitat de l'aigua, així com les necessitats que s'han de satisfer dels animals.
En aquesta segona part de l'article, també publicada per la revista Ganadería el mes de juliol de 2004, es realitza un repàs d'algunes de les patologies que es poden originar a partir d'una mala gestió de l'aigua en les explotacions ramaderes.
Al mateix temps també es proposen sistemes de maneig de l'aigua, així com actuacions i recomanacions que permeten establir una bona prevenció sanitària en aquesta matèria.
Carmelo García Romero, publicat per la revista Ganadería del mes de juny de 2003, està centrat en el control dels avortaments que es produeixen en els remugants ecològics.
En aquesta primera part de l'article, l'autor repassa les causes d'avortaments en remugants, tant infeccioses com no infeccioses, en concret l'agent etiològic, així com els símptomes i les lesions que permeten identificar-los.
Carmelo García Romero, publicat per la revista Ganadería el mes de juny de 2003, completa la primera part del mateix.
En aquesta segona part l'autor explica diverses eines terapèutiques que s'han de tenir en compte a l'hora de dissenyar programes sanitaris per a remugants ecològics.
D'aquesta manera, s'explica la terapèutica i profilaxis mèdica i les mesures de maneig i les mesures higièniques i sanitàries més adients per a realitzar una bona prevenció sanitària en explotacions ramaderes ecològiques.